open-index/open-wikipedia-markdown huggingface dataset:
ישעיהו אוגינס

**ישעיהו (יסאי או סאי) אוגינס** (באנגלית: **Isaiah Oggins**; 22 ביולי 1898 – 1947) היה קומוניסט אמריקאי, סוכן מודיעין סובייטי, לימים אסיר בגולאג.

## ביוגרפיה
אוגינס נולד כילד שלישי מתוך ארבעה בעיר וילימאנטיק בקונטיקט במשפחה יהודית של שמעון ורינה מלמדוביץ' ששינו את שם משפחתם לאחר הגירתם לארצות הברית משטעטל אבולניק תחילה לעיר ניו יורק ב-1888.

הוא התקבל ב-1917 לאוניברסיטת קולומביה במסגרת נומרוס קלאוזוס. לאחר שקיבל תואר בוגר, המשיך לדוקטורט וגם עבד כמורה להיסטוריה בבתי הספר הציבוריים של ניו יורק, וב 1923 הצטרף למפלגת העובדים של ארצות הברית.

ההנחה היא שבעודו סטודנט, אוגינס גויס על ידי המודיעין הסובייטי. בשנים 1926 - 1928 עסק בעבודת מודיעין בברלין בהנהגתו של איגנאצי רייס, לאחר מכן ב-1930 - 1934 בניי-סיר-סן ליד פריז, באיסוף מידע על גולים לבנים וטרוצקיסטים, כשבאוקטובר 1934 חזרו הוא, אשתו ובנם רוברט (נולד ב-1931) חזרה לארצות הברית. ב-1935 - 1937 לאחר פרשת סוויטץ ניהל עבודת מודיעין תחילה בשאנגחאי שבסין ובהמשך בדאליין ובחרבין שניהם אז במנצ'וקוו. בעקבות תקיפות צ'יאנג קאי שק עזב את האזור באוקטובר וב-1938 - 1939 יש הנחה כי חזר לצרפת.

גם אשתו של ישעיהו אוגיינס, נורה (בארצות הברית נרמה) (1898 - 1995) ממשפחת ברמן, גם הייתה סוכנת מודיעין סובייטית והייתה אחראית לתחזוקת בתים בטוחים לסוכנים בצרפת ובארצות הברית.

ב-1938 נכנס לברית המועצות באמצעות דרכון צ'כוסלובקי מזויף, וב-20 בפברואר 1939 נעצר במוסקבה במלון ארבע העונות מוסקבה בחשד לבגידה. ב-15 בינואר 1940, בהחלטת האספה המיוחדת של ה-NKVD של ברית המועצות, נידון ל-8 שנים במחנה עבודה והועבר לנורילאג.

אשתו חזרה לארצות הברית ב-1939. בהתחלה היא העריכה שבעלה נמצא בברית המועצות בענייני מודיעין, אבל אז הבינה שהוא נעצר שם. בעקבות כך היא באה במגע עם שירותי הביון האמריקאיים, בתקווה שבדרך זו היא תציל את בעלה מברית המועצות. דיפלומטים אמריקאים התחילו לברר מה קורה עם אוגינס, ובעקבות כך אשתו קיבלה ביקור אצל בעלה בכלא בוטירקה ובהמשך גם דיפלומטים אמריקאים ביקרו אותו בדצמבר 1942 ובינואר 1943. במהלך הפגישות הללו אוגינס מסר להם כי הוא נעצר כטרוצקיסט שנכנס באופן בלתי חוקי לברית המועצות באמצעות דרכון של מישהו אחר כדי לתקשר עם המחתרת הטרוצקיסטית בברית המועצות.

ב-9 במאי 1943 השגרירות האמריקאית עודכנה כי "הרשויות הסובייטיות הרלוונטיות אינן רואות לנכון כי ניתן לשקול מחדש את תיקו של אוגינס".

ב-21 במאי 1947 שלח שר לביטחון המדינה של ברית המועצות ויקטור אבאקומוב מכתב ליוסיף סטלין ולויאצ'סלב מולוטוב ובו הציע לרצוח את אוגינס. במכתב עצמו נכתב: "הופעתו של אוגינס בארצות הברית עלולה לשמש אנשים עוינים לברית המועצות לתעמולה נגד ברית המועצות. בהתבסס על כך, ה-MGB של ברית המועצות רואה צורך לחסל את אוגינס ישעיה, תוך שהוא מודיע לאמריקאים כי אוגינס, לאחר פגישה עם נציגי השגרירות האמריקאית ביוני 1943, הוחזר למקום ריצוי עונשו בנורילסק ומת שם ב-1946 בבית חולים כתוצאה מהחמרה של שחפת בעמוד השדרה". על פי זיכרונותיו של פאבל סודופלאטוב, גריגורי מאיראנובסקי, במסווה של בדיקה רפואית, ביצע לאוגינס זריקה קטלנית של קורארה בכלא, ולאחר מכן נקבר אוגינס בבית העלמין היהודי בפנזה, ותאריך המוות צוין רטרואקטיבית.

## הערות שוליים

קטגוריה:אמריקאים ילידי קונטיקט
קטגוריה:מורשעים בעבירות על רקע אידאולוגי בברית המועצות
קטגוריה:קומוניסטים אמריקאים
קטגוריה:בעלי תואר דוקטור מאוניברסיטת קולומביה
קטגוריה:אמריקאים שריגלו למען ברית המועצות
קטגוריה:אמריקאים שנולדו ב-1898
קטגוריה:אמריקאים שנפטרו ב-1947
א-נזלה אל-ווסטא

**א-נזלה אל-וָוסְטָא** (בערבית: **النزلة الوسطى**) הוא כפר פלסטיני בנפת טולכרם, בצפון־מערב השומרון, הממוקם כ־16 ק"מ צפונית לטולכרם, בגובה של כ־150 מטר מעל פני הים, ממזרח לכפר באקה אל-שרקייה.

## מקור השם
בערבית, השרש **نزل** נ.ז.ל. מורה על ירידה ועל פי וילנאי  מדובר במקום שתושבי ההרים הסמוכים היו יורדים אליו לעבד את האדמה ואף לגור שם. משמעות המלה השנייה היא - האמצעית, ואכן כפר הזה שוכן בין הכפרים אל-א-נזלה א-שרקייה (המזרחית) ואל-נזלה אל-גרבייה (המערבית).

## אוכלוסייה

רוב התושבים הם ממשפחת קָטָאנִי או קָטָאנֶה וכן בני משפחת אָבּוּ אלרוֹב, שמוצאם מהעיירה קבאטיה שבנפת ג'נין .

## קרקעות, חקלאות ומים
שטחו הכולל הוא 1,509 דונם, והשטח הבנוי הוא 74.2 דונם 

ישראל הפקיעה אדמות מהכפר לצורך בניית גדר ההפרדה, אך לאחר שתוואי הגדר שונה, האדמות הוחזרו לבעליהן, אך ללא פיצוי על ההרס שנגרם לחקלאות.

## שירותים מוניציפליים
בכפר מרפאה ממשלתית ובית ספר יסודי מעורב שנבנה בתקופת הרשות הפלסטינית.

## קישורים חיצוניים

## הערות שוליים

קטגוריה:נפת טולכרם
Renaissance: A Film by Beyoncé

***Renaissance: A Film by Beyoncé*** הוא סרט הופעה תיעודי אמריקאי של הזמרת האמריקאית ביונסה. הוא מופץ על ידי AMC Theatres, אשר יצא לאקרנים ב-1 בדצמבר 2023. על פי הדיווחים, הסרט יהיה שילוב של יצירת האלבום *[[Renaissance (אלבום)|Renaissance]]*, אלבום האולפן השביעי של ביונסה; האלבום החזותי הנלווה לאלבום; והצילומים מסיבוב ההופעות "Renaissance World Tour" ופיתוחו.

הסרט הוכרז עם טריילר בעקבות המופע האחרון של סיבוב ההופעות באצטדיון ארוהד במיזורי. הטריילר הוקרן לקהל כדי לסגור את המופע ולאחר מכן הועלה לאינטרנט.

## רקע
ב-29 ביולי 2022, ביונסה הוציאה את אלבום האולפן השביעי שלה *[[Renaissance (אלבום)|Renaissance]]* שזכה להצלחה ביקורתית ומסחרית. מבקרים ומעריצים ציינו כי ביונסה לא הוציאה מוצרים חזותיים עם האלבום, כפי שעשתה עם יצירותיה הקודמות *[[B'Day Anthology Video Album|B'Day]]* בשנת 2006, *[[Beyoncé (אלבום)|Beyoncé]]* בשנת 2013, ''Lemonade'' בשנת 2016 ו-*[[The Lion King: The Gift]]* בשנת 2019. פרויקטים אלה מתוארים לעיתים קרובות כאלבום חזותי או כסרט מוזיקלי.

ב-9 באוגוסט 2022, ביונסה פרסמה טיזר לרצועת הפתיחה של *Renaissance*, "I'm That Girl", שכלל מונטאז' מהיר של למעלה מעשרים תלבושות שרשתות החדשות פירשו כצפייה מקדימה בקליפים עתידיים לכל רצועה באלבום. ב-1 בפברואר 2023, ביונסה הכריזה על סיבוב ההופעות Renaissance World Tour דרך חשבון האינסטגרם שלה. סיבוב ההופעות החל ב-10 במאי 2023, בסטוקהולם, שוודיה, והסתיים ב-1 באוקטובר 2023, בקנזס סיטי, מיזורי.

ב-30 בספטמבר 2023, "וראייטי" דיווחו כי ביונסה תוציא סרט הופעה דרך AMC Theatres, בדומה ל-"Taylor Swift: The Eras Tour".

## הפצה
הסרט צפוי לצאת לאקרנים ב-1 בדצמבר 2023. תאריך היציאה צוין כי חל ביום האיידס העולמי, שכן האלבום מוקדש ל"דוד" של ביונסה, ג'וני, בן דודה ההומו שהכיר לה את מוזיקת הדאנס השחורה ותרבות הנשף ומת במהלך מגפת האיידס. הסרט צפוי לצאת לאקרנים בארצות הברית, קנדה ומקסיקו, כשערים גלובליות נוספות יוכרזו במועד מאוחר יותר. הסרט יוקרן במשך ארבעה סופי שבוע לפחות.

בישראל, הקרנת הבכורה הוקרנה בדומה לארצות הברית בתאריך ה-1 בדצמבר 2023, כאשר מכירת הכרטיסים המוקדמת עוד התחילה ביום שישי ה-24 בנובמבר 2023, במגוון רשתות מתחמי בתי קולנוע בישראל; סינמה סיטי, יס פלאנט, והוט סינמה

## תגובות
### קדם מכירות
"Deadline Hollywood" דיווחו כי מכירת הכרטיסים ליום הראשון של הסרט מוערכת בסביבות 6–7 מיליון דולר.

### השפעה
המניות של AMC, IMAX ו-Cinemark עלו בעקבות ההכרזה על הסרט. לפי "CNBC", הסרט יספק "ברכה נחוצה" לתעשיית הקולנוע, שעדיין מתאוששת מהשפעות מגפת הקורונה. שון רובינס, אנליסט ראשי ב-BoxOffice.com, אמר כי ביונסה תמלא את התקופה האיטית שבדרך כלל בין חג ההודיה לחג המולד, מה שבתורו ישנה את האופן שבו התעשייה מתייחסת ל"אזורים המתים" הללו.

## פרסים ומועמדויות

## קישורים חיצוניים
* 

## הערות שוליים

קטגוריה:סרטי 2023
קטגוריה:סרטים תיעודיים על זמרים
קטגוריה:סרטי הופעה
קטגוריה:סרטים מוזיקליים אמריקאיים
קטגוריה:סרטים תיעודיים אמריקאיים
פרנסיסקו מיישדו

**פרנסיסקו מיירה מיישדו** (בפורטוגזית: **Francisco Meira Meixedo**; נולד ב-19 במאי 2001 בפורטו שבפורטוגל) הוא כדורגלן פורטוגזי המשחק בעמדת השוער בקבוצת פיירנסה מהליגה הפורטוגלית השנייה.

## קריירת מועדונים
מיישדו החל לשחק  במחלקות הנוער של פורטו ופדרואנסה. בשנת 2019 החל לשחק בקבוצת המילואים של פורטו במסגרת הליגה הפורטוגלית השנייה. ב-14 במאי 2022 שיחק את משחקו הראשון  בקבוצה הראשונה של פורטו, בניצחון 1-0 על אשטוריל במסגרת המחזור ה-34 בליגת העל הפורטוגלית לעונת 2022/2023.

ב-14 ביולי 2024 חתם מיישדו על חוזה ל-3 שנים באסטרלה דה אמדורה מליגת העל הפורטוגלית.

ב-1 ביולי 2025 חתם בפיירנסה מהליגה הפורטוגלית השנייה.

## קריירה בינלאומית
מיישדו נכלל בסגל נבחרת פורטוגל עד גיל 21 לטורניר אליפות אירופה עד גיל 21 בשנת 2023, אך לא שיחק בטורניר.

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:שוערי כדורגל פורטוגזים
קטגוריה:כדורגלני פורטו
קטגוריה:כדורגלני אסטרלה דה אמדורה
קטגוריה:פורטוגזים שנולדו ב-2001
זלטקו טומצ'יץ'

**זלטקו טומצ'יץ**' (בקרואטית: **Zlatko Tomčić**; הוא פוליטיקאי קרואטי, שכיהן כנשיא מפלגת האיכרים הקרואטית בשנים 1994–2005, כיושב ראש הפרלמנט הקרואטי בשנים 2000–2003, כנציג בפרלמנט הקרואטי וכנשיא קרואטיה בפועל בפברואר 2000.

הוא בוגר הפקולטה להנדסה אזרחית באוניברסיטת בלגרד. 
## פוליטיקה
טומצ'יץ' הפך לנשיא מפלגת האיכרים (HSS) הקרואטית בשנת 1994 בעת שכיהן כשר הבינוי ואיכות הסביבה. תחת הנהגתו הובילה ממפלגה את הקואליציה שהגיעה למקום השני בבחירות ב-1995 וזכתה ב-18 מושבים, מתוכם 10 לחברי HSS, כולל טומצ'יץ'.

בחירות 2000 הגיעה הקואליציה בראשות HSS למקום השלישי וזכתה ב-25 מושבים, מתוכם 17 ל-HSS. מפלגות אלה חברו למנצחים בבחירות (קואליציית SDP-HSLS) כדי להרכיב את הממשלה, וטומצ'יץ' הפך ליו"ר הפרלמנט. הוא הושבע לתפקידו בפברואר 2000.

כיושב ראש הפרלמנט שימש טומצ'יץ' לזמן קצר גם כנשיא בפועל של קרואטיה, בעקבות מותו של הנשיא פרניו טוג'מן בדצמבר 1999. הוא שימש כנשיא בפועל עד בחירתו של סטייפן מסיץ' לנשיא החדש.
טומצ'יץ' נשאר יושב ראש המפלגה עד דצמבר 2003, לאחר בחירות חדשות בהן איבדה המפלגה מושבים ועברה לאופוזיציה. עם זאת, טומצ'יץ' שמר על מושב בפרלמנט.

בבחירות של המפלגה ב-2005 הובס טומצ'יץ' על ידי יוסיפ פרישצ'יץ' ופרש מהחיים הפוליטיים.

## קישורים חיצוניים

קטגוריה:פוליטיקאים קרואטים
קטגוריה:קרואטים שנולדו ב-1945
ולאטקו פאבלטיץ'

**ולאטקו פאבלטיץ** (בקרואטית: **Vlatko Pavletić**; היה פוליטיקאי קרואטי, פרופסור באוניברסיטה, מבקר ספרות ומסאי, שכיהן כנשיא קרואטיה בפועל בשנים 1999–2000, וכן כיהן כיושב ראש הפרלמנט הקרואטי בשנים 1995–2000.
## ביוגרפיה
פאבלטיץ' נולד בזאגרב, אז בממלכת יוגוסלביה. בשנת 1955 סיים את לימודיו בפקולטה לפילוסופיה באוניברסיטת זאגרב, שם התמחה בשפה ובספרות קרואטית. בשנת 1972 הוא נכלא למשך שנה וחצי על ידי ממשלת יוגוסלביה הקומוניסטית כלאומן קרואטי בגין "ניסיון להרוס ולשנות את הארגון הממלכתי". הוא קיבל תואר דוקטור בשנת 1975.

בין השנים 1990–1992 כיהן פאבלטיץ' כשר החינוך של קרואטיה. בשנת 1992 נבחר לפרלמנט הקרואטי ובנובמבר 1995 מונה ליושב ראש הפרלמנט. הוא החזיק בתפקיד זה עד שנת 2000.
כאשר נפטר הנשיא פרניו טוג'מן בדצמבר 1999, הפך פאבלטיץ אוטומטית לנשיא בפועל של קרואטיה. הוא החזיק במשרה זו עד פברואר 2000 כאשר בחר הפרלמנט הקרואטי זלטקו טומצ'יץ' ליושב ראש החדש.
בשנת 2004 פרש פאבלטיץ' מהחיים הפוליטיים. הוא נפטר בזגרב מסרטן הלבלב בשנת 2007.

## קישורים חיצוניים

* ביוגרפיה
* 

קטגוריה:פוליטיקאים קרואטים
קטגוריה:נשיאי קרואטיה
קטגוריה:ילידי 1930
קטגוריה:נפטרים ב-2007
לכודה (סרט)

**לכודה** (בהינדי: **Akelli**) הוא סרט קולנוע הודי בהינדי משנת 2023, מותחן דרמה בבימוי בכורה של פרנאי משרם ובכיכובם של נושראט בארוצ'ה, אמיר בוטרוס, צחי הלוי וראג'ש ג'איס. הסרט יצא לאקרנים ב-25 באוגוסט 2023.

## עלילה
ג'יוטי (נושראט בארוצ'ה) היא בחורה הודית צעירה, שמגיעה לעיראק שסועת המלחמה, ונקלעת לבדה למלחמת הישרדות על חייה.

## שחקנים ודמויות
* נושראט בארוצ'ה בתפקיד ג'יוטי
* נישאנט דאהיה בתפקיד רפיק, חברה של ג'יוטי לעבודה במפעל הבגדים, אשר מסייע לה בבריחה
* ראג'ש ג'איס בתפקיד רנג'יט צ'לווה
* צחי הלוי בתפקיד אסד, מפקד במדינה האסלאמית בדרגה בכירה יותר מווהאב
* אמיר בוטרוס בתפקיד והאב, מפקד במדינה האסלאמית
* פילו וידיארטי בתפקיד ביג'י
* מנאט דוגאל בתפקיד מאהי, אחיינה של ג'יוטי
* שיבאני סופורי בתפקיד נור באנו
* ורד מושרייפה בתפקיד מאהירה
* מוניסה חלמנובה בתפקיד ערפה
* מרבה אוזל בתפקיד סברינה
* נאנד צ'ופרה בתפקיד דיוונדרה סורי
* קאסם מנסור בתפקיד נוואב, שוטר עיראקי
* ג'סיקה חדאד בתפקיד מומינה, אשתו של נוואב
* אימאם מזהר בתפקיד חאפט', עובד במפעל הבגדים
* נודירה מורתזוייבה בתפקיד חביבה, אשתו של אסד

## הפקה
הצילומים העיקריים של הסרט התחיל בשנת 2022, והסתיים בחודש אפריל 2023.

## קישורים חיצוניים

## הערות שוליים

קטגוריה:סרטים הודיים
קטגוריה:סרטים בהינדי
קטגוריה:סרטי 2023
קונור בראדלי

**קונור בראדלי** (באנגלית: **Conor Bradley**; נולד ב-9 ביולי 2003 בצפון אירלנד) הוא כדורגלן צפון אירי המשחק בעמדת המגן הימני בקבוצת ליברפול מהפרמייר ליג ובנבחרת צפון אירלנד.

## קריירת מועדונים
בראדלי גדל במחלקו תהנוער של סט. פטריקס FV, דאנגנון סוויפטס וליברפול. ב-21 בספטמבר 2021 ערך את הופעת הבכורה שלו בקבוצה הבוגרת של ליברפול, בניצחון 3-0 על נוריץ' סיטי במסגרת הסיבוב השלישי של גביע ה-FA לעונת . ב-7 בדצמבר 2021 ערך את הופעת הבכורה שלו בליגת האלופות, בניצחון 2-1 על מילאן במסגרת שלב הבתים לעונת 2021/2022.

ב-21 ביוני 2022 הושאל בראדלי למשך עונה אחת לבולטון וונדררס מהפוטבול ליג הראשונה. הוא ערך 43 הופעות ליגה במהלך תקופת ההשאלה, בהן הבקיע חמישה שערים.

בתום עונת  חזר בראדלי לליברפול.

ב-31 בינואר 2024 הוכתר על ידי "סקיי ספורט" כ"סמל של ליברפול החדשה" לאחר שבמשחק מול בניצחון 1:4 על צ'לסי הבקיע שער אחד ובישל פעמיים בניצחון.

## קריירה בינלאומית
ב-30 במאי 2021 ערך בראדלי את הופעת הבכורה שלו בנבחרת צפון אירלנד, בניצחון 3-0 על נבחרת מלטה במשחק ידידות.

## תארים
**ליברפול**

* אליפות אנגליה: 2024/2025

## קישורים חיצוניים

## הערות שוליים

קטגוריה:כדורגלנים צפון אירים
קטגוריה:מגני כדורגל צפון אירים
קטגוריה:כדורגלני ליברפול
קטגוריה:כדורגלני בולטון וונדררס
קטגוריה:כדורגלני נבחרת צפון אירלנד
קטגוריה:בריטים שנולדו ב-2003
משלחת מס' 23 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תיאור תחנת החלל במזן פעילות המשלחת
**משלחת מס' 23** (באנגלית: **Expedition 23**) הייתה משלחת לתחנת החלל הבין-לאומית שפעלה מ-18 במרץ 2010 ועד ל-2 ביוני 2010. מפקד המשלחת היה אולג קוטוב מרוסיה. פעילות המשלחת נמשכה 75 ימים.

## הרכב המשלחת

## פעילות המשלחת
פעילות המשלחת החלה ב-18 במרץ 2010 עם עזיבת חללית סויוז TMA-16 בה היה מפקד המשלחת מס' 22 ג'פרי ויליאמס וחלק מצוותו. בשלב ראשון המשלחת כללה אולג קוטוב, סואיטי נוגוטי ותימוטי קרימר שהיו חלק של משלחת מס' 22.

במשך כל פעילות המשלחת לתחנת החלל הייתה מחוברת חללית מטען פרוגרס M-04M שהגיע בפברואר והתנתקה ביולי 2010.

ב-23 במרץ בעזרת מדחפי חללית מטען "פרוגרס M-04M" בוצע עדכון גובה משלול של תחנת החלל.

ב-4 באפריל לתחנת החלל הגיע חללית סויוז TMA-18 עם 3 חברי המשלחת החדשים. החללית התחברה למודול "פואיסק".

ב-7 באפריל לתחנת החלל התחברה מעבורת החלל דיסקברי במסגרת משימה STS-131 בפיקוד של אלן פוינדקסטר. המעברות התחברה למודול "הרמוני". בנוסף לאספקה חדשה הובאו ציוד מעבדה בעזרת מודול לוגיסטי רב תכליתי "לאונרדו". בנוסף, היא הביאה מבנה נשיאה רב תכליתי קל משקל לביצוע ניסויים. במשימה זו הגיע גם ציוד שישמש לתצפית על כדור הארץ מחלונות התחנה, כדי לעקוב אחר שינויי אקלים ונזקי מזג אוויר לגידולים חקלאיים. המעבורת התנתקה מתחנת החלל ב-17 באפריל וחזרה לכדור הארץ.

ב-22 באפריל חללית מטען "פרוגרס M-03M" שהגיע באוקטובר 2009 התנתקה מתחנת החלל. מספר ימים היא שהתה במסלול ובעזרת מכשירים שהותקנו על החללית בוצעו תצפיות. ב-27 באפריל החלה ירידה מהמסלול והיא נשפרה בכניסה לאטמוספירה.

ב-22 באפריל בעזרת מדחפי חללית מטען "פרוגרס M-04M" בוצע עדכון גובה משלול של תחנת החלל.

ב-1 במאי לתחנת החלל הגיע חללית מטען פרוגרס M-05M עם אספקה חדשה בהיקף של 2,585 ק"ג. היא התחברה למודול "פירס". החללית נותקה מתחנת החלל באוקטובר.

ב-12 במאי סויוז TMA-17 נותקה מתחנת החלל וכעבור 15 דקות חוברה למודול "זבזדה".

ב-16 במאי לתחנת החלל התחברה מעבורת החלל אטלנטיס במסגרת משימה STS-132 בפיקוד של קנת האם. המעברות התחברה למודול הרמוני. בנוסף לאספקה חדשה הובאו חלקי חילוף בעזרת מנשא מטען משולב. בנוסף, מביאה המעבורת "מודול מחקר זעיר", מודול רוסי בשם "ראסווט", שיוצמד לחלקו התחתון של מודול "זאריה". למודול זה יוצמדו מבחוץ רדיאטור, תא חיבור לוויסות אוויר ליוצאים לחלל, וזרוע רובוטית נוספת, של סוכנות החלל האירופית, המתוכננת להעביר ניסויים ממנעל אוויר רוסי ולהניח אותם בצד החיצוני של התחנה. המעבורת התנתקה מתחנת החלל ב-23 במאי וחזרה לכדור הארץ.

ב-26 במאי בעזרת מדחפי חללית מטען בוצע עדכון גובה מסלול של תחנת החלל.

ב-2 ביוני קוטוב, נוגוטי וקרימר נכנסו לחללית סויוז TMA-17 וחזרו לכדור הארץ. אחריות על תחנת החלל עברה למשלחת מס' 24.

חברי המשלחת ביצעו כ-130 ניסויים מדעים בתחומים שונים.

## קישורים חיצוניים
* 

* תיאור פעילות באתר רוסקוסמוס
* מידע מאתר נאס"א
* פעילות משלחת מס' 23 בתחנת החלל הבין-לאומית
* תיאור פעילות של הצוות הרוסי בתחנת החלל
* פעילות חללית M-03M
* פעילות חללית M-04M
* פעילות חללית M-05M

קטגוריה:תחנת החלל הבין-לאומית
אלן פוינדקסטר

**אלן פוינדקסטר** (באנגלית: **Alan G. Poindexter**; 5 בנובמבר 1961 – 1 ביולי 2012) היה טייס קרב ואסטרונאוט בתוכנית מעבורות החלל של נאס"א.

## ביוגרפיה
אלן פוינדקסטר נולד בפסדינה שבקליפורניה. אביו היה ג'ון פוינדקסטר, יועץ לביטחון לאומי בממשל רונלד רייגן. בשנת 1979 אלן פוינדקסטר סיים בית ספר ובשנת 1983 סיים לימודי תעודה. בהמשך הוא למד במכון הטכנולוגי של ג'ורג'יה אותו סיים עם תואר ראשון בהנדסת אווירונאוטיקה בשנת 1986.

לאחר סיום הלימודים פוינדקסטר התגייס לצי ארצות הברית וסיים קורס טיס. הוא התחיל לשרת כטייס "F-14 טומקט" והשתתף במשימות מבצעיות במפרץ הפרסי. בשנת 1993 הוא התחיל ללמוד תואר שני בבית הספר של הצי ללימודים מתקדמים וסיים לימודים בשנת 1995. לאחר הלימודים הוא קיבל הסמכה של טייס ניסוי.

פוינדקסטר ביצע כ-4,000 שעות טיסה ב-30 מטוסים וביצע כ-450 נחיתות על נושאת מטוסים.
## שירות בתחום החלל
בשנת 1998 פוינדקסטר נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

פוינדקסטר היה אמור לטוס לחלל במסגרת משימה STS-120 אך היא נדחתה בעקבות אסון קולומביה. ביולי 2006 הוא טס לחלל כטייס במשימה STS-122 במעבורת החלל אטלנטיס (סטפן פריק היה מפקד צוות). המטרה העיקרית הייתה להביא לתחנת החלל הבין-לאומית מודול קולומבוס.

באפריל 2010 פוינקסטר היה מפקד צוות של משימת STS-131 של מעבורת החלל דיסקברי. ציוד מעבדה בעזרת המודול הלוגיסטי הרב תכליתי "לאונרדו". בנוסף, היא הביאה מבנה נשיאה רב תכליתי קל משקל לנשיאת ניסויים. משימה זו הביאה גם ציוד שישמש לתצפית על כדור הארץ מחלונות התחנה, כדי לעקוב אחר שינויי אקלים ונזקי מזג אוויר לגידולים חקלאיים. הסמליל של מערכת זו, המכונה WORF, מכיל את שמו של וורף, דמות מתוך מסע בין כוכבים, בשפת קלינגון. מתקן נוסף, המכונה MARES, מתוכנן לעקוב אחר השינויים בגופם של האסטרונאוטים כתוצאה מתנאי חוסר המשקל בחלל.

בדצמבר 2010 פוינקסטר פרש מנאס"א.

## לאחר פרישה מנאס"א
לאחר הפרישה פוינדקסטר מונה לתפקיד ניהולי בבית הספר של הצי ללימודים מתקדמים.

ביולי 2012 היה מעורב בתאונת אופנוע ים ונפטר בבית חולים.

## קישורים חיצוניים

* ביוגרפיה
* ביוגרפיה באתר נסא"א

## הערות שוליים

קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:בוגרי המכון הטכנולוגי של ג'ורג'יה
קטגוריה:בוגרי בית הספר של הצי ללימודים מתקדמים
קטגוריה:אמריקאים מעוטרי אות לגיון ההצטיינות
קטגוריה:מעוטרי צלב התעופה המצוינת (ארצות הברית)
קטגוריה:אמריקאים שנולדו ב-1961
קטגוריה:אמריקאים שנפטרו ב-2012
קארטיקי גונסאלבס

**קארטיקי גונסאלבס** (באנגלית: **Kartiki Gonsalves**; נולדה ב-2 בנובמבר 1986) היא במאית קולנוע הודית, זוכת פרס האוסקר ה-95 עבור סרטה הלוחשים לפילים. היא הבמאית ההודית הראשונה שזכתה אי פעם בפרס אוסקר בתולדות הודו. היא גם אחת הנשים הראשונות שנבחרו כאמנית סוני בתחום התמונות בהודו ומזוהה גם עם מותגים כמו פיק דיזיין וסברובסקי.

## ביוגרפיה
גונסאלבס היא בתם הצעירה של טימותי א. גונסלבס , פרופסור הודי נוצרי למתמטיקה ופריסילה טפלי גונסאלבס, מבינגהמטון, ניו יורק ארצות הברית. יש לה אחות גדולה אחת, דניסה גונסאלבס. היא גדלה באוטי , בתוך שמורת הטבע נילגירי במחוז נילגיריס של טאמיל נאדו בהודו.

היא למדה בקולג' למדעים דמודראן בקוימבטור בהודו וסיימה את לימודיה ב-2007, לאחריהם המשיכה את לימודיה, תוך התמקדות בצילום באקדמיה Light & Life באוטי.

## קריירה
ממוזער| ראגו במחנה הפילים טפקדו
גונסאלבס היא יוצרת קולנוע דוקומנטרי וצלמת. כצלמת עבדה עבור ערוץ Animal Planet וערוץ דיסקברי. היא הבמאית, המפיקה והצלמת הראשית של הסרט התיעודי הלוחשים לפילים (The Elephant Whisperers) שהופק על ידי Sikhya Entertainment ונרכש והופץ על ידי נטפליקס. הסרט התיעודי בן 39.5 דקות הופק בשמורת הנמר מודומלאי שהיא חלק משמורת הטבע נילגירי בטאמיל נאדו, קרוב למקום בו גדלה גונסאלבס.

ב-13 במרץ 2023 זכה הסרט בפרס האוסקר לסרט התיעודי הקצר הטוב ביותר בטקס פרסי האוסקר ה-95. היה זה הסרט ההודי הראשון שזכה בפרס.
ממוזער| קרטיקי עם אמה פרסיליה בטקס פרסי האוסקר ה-95
גונסאבלס היא אמנית סוני של אימג'רי הודו מאז 2020, המתמחה בסרטי טבע ודוקומנטריים חברתיים. היא מעבירה סדנאות לצילום טבע וחיות בר וערכה סיורים בערים בנגלורו ומייסור. היא מטיילת הרבה בגלל עבודתה.

גונסאבלס היא עמיתה שותפה של הליגה הבינלאומית של צלמים לשימור.

## פרסי תעשייה מרכזיים

ב-28 ביוני 2023 המלך צ'ארלס השלישי והמלכה קמילה העניקו לקארטיקי את פרס משפחת הפילים הנקרא פרס טארה, כדי להכיר בתרומתה להגנה על חיות הבר באסיה.

## מחלוקת
בני הזוג שהיו נושא הסרט התיעודי ההודי זוכה האוסקר *"הלוחשים לפיל"* האשימו את במאית הסרט, Kartiki Gonsalves, בכך שהיא התנערה מתשלומים שלדבריהם היו מגיעים להם החל מ-7 באוגוסט 2023. קרטיקי הכחישה את ההאשמות.

## קישורים חיצוניים

## הערות שוליים

קטגוריה:במאיות קולנוע הודיות
קטגוריה:במאי סרטים תיעודיים
קטגוריה:הודים שנולדו ב-1986
אמ"ן - אגודה למיאלומה נפוצה

**אמ"ן - אגודה למיאלומה נפוצה** היא עמותה ישראלית ללא כוונת רווח הפועלת לטובת כל מי שמחלת המיאלומה הנפוצה נגעה בחייו בישראל. העמותה הוקמה בשנת 2005 ופועלת באמצעות מתנדבים מקרב חולי המיאלומה ובני משפחותיהם.

האגודה חברה ב-IMF - ארגון המיאלומה הבינלאומי וב-MPE - ארגון הגג של עמותות המיאלומה באירופה ופועלת בשיתוף פעולה עם האיגוד הישראלי להמטולוגיה ולרפואת עירויים ועם הקבוצה הישראלית למיאלומה (IMSG).

משנת 2017 משמשת שלומית נורמן, מתמודדת ותיקה עם מחלת המיאלומה, כיושבת ראש האגודה. נשיאת העמותה מאז היווסדה היא פרופסור עדה יונת, כלת פרס נובל לכימיה לשנת 2009.

## הקמת העמותה
עמותת אמ"ן הוקמה בשנת 2005 על ידי קבוצה של חולי מיאלומה שהתוודעו זה לזה בחדרי הטיפולים ובמסדרונות בתי החולים בעת שהמיאלומה הייתה מחלה יתומה שלא נחקרה, לא אובחנה בזמן ולא הייתה ניתנת לטיפול.

מייסדת העמותה ויושבת הראש הראשונה שלה הייתה פאולה אזולאי ואליה הצטרפו מתי רביב, ציפי פרבר ויגאל שטרית, שהיוו את הגרעין הראשון של המייסדים ואף כהנו כחברי ועד העמותה.

כבר מהשלבים הראשונים זכתה העמותה לתמיכה של רופאים ואנשי צוות רפואי, בראשם ד"ר יזהר הרדן. ד"ר הרדן היה חבר עמותה למן היווסדה ושימש כיועץ הרפואי של העמותה לאורך שנים ארוכות.

לאחר הקמת העמותה בשנת 2005 נוסדה גם הקבוצה הישראלית למיאלומה, על מנת לעודד קשרים והחלפת מידע בין הרופאים ולקדם מחקר במיאלומה.

## פעילויות העמותה
אמ"ן מעניקה תמיכה, מידע, גישה לתרופות חדשניות ומיצוי זכויות לכל מי שהמיאלומה נגעה בחייו, מטופלים ובני משפחה, בפריסה ארצית ובתפיסה שוויונית. העמותה רואה חשיבות עליונה בהעלאת המודעות למחלת המיאלומה כדי לקדם גילוי מוקדם וכן במאבק להכנסת תרופות וטיפולים חדשניים לסל הבריאות.

בין שאר הפעילויות:
* **תמיכה במתמודדים ובני המשפחה -** העמותה מפעילה קו חם טלפוני המופעל על ידי מתנדבים מקרב חולי המיאלומה, ומקיימת מפגשי חברים לדרך בהם ניתן ללמוד מניסיונם של אחרים ולהחליף מידע. כן נערכות סדנאות העצמה ופעילויות ייעודיות למטופלים צעירים.
* **הנגשת מידע עדכני ומהימן** - אתר האינטרנט של אמ"ן מספק מידע מקיף ומעודכן על מחלת המיאלומה, דרכי הטיפול בה, מחקרים עדכניים ומגמות בטיפול ובמחקר. האתר כולל מדריך מפורט למטופל המתייחס לכל היבטי החיים עם מיאלומה החל משלב הגילוי, דרך האבחון טיפול ושגרת היומיום. . האתר מכיל מידע על זכויות והטבות וכן על פעילויות העמותה.
* **כנסים מקצועיים -** העמותה מקיימת כנסים שנתיים בהשתתפותם של ההמטולוגים הבכירים בישראל וכנסי רופאים ומטופלים, בשיתוף עם מחלקות המטואונקולוגיות של המרכזים הרפואיים.
* **מאבקים ציבוריים להכנסת תרופות לסל הבריאות** - העמותה מקיימת מאבקים ציבוריים להכנסתן של התרופות החדישות ביותר לסל הבריאות הציבורי בישראל.
* **העלאת המודעות למיאלומה ועידוד גילוי מוקדם**
* **סיוע באיתור מחקרים קליניים בהתאמה אישית** - לחולים שלא נמצא עבורם טיפול מתאים במסגרת סל הבריאות

## פרסים והוקרה
* 2018: אות מגן שר הבריאות למתנדבים מצטיינים
* 2020: תו מידות לאפקטיביות מטעם עמותת "מידות"

## קישורים חיצוניים
* 
* 
* "Some people learn history, Some teach history, You people - do hostory", ראיון עם פאולה אזולאי על הקמת העמותה
* 

## הערות שוליים

מיאלומה
מיאלומה
מיאלומה
ג'סי מרטין

**ג'סי מ. מרטין** (באנגלית: **Jesse M. Martin**; ) היה פוליטיקאי אמריקאי מארקנסו, איש המפלגה הדמוקרטית, שבחודש ינואר 1909 כיהן כמושל ארקנסו בפועל במשך שלושה ימים מתוקף תפקידו כנשיא הסנאט של ארקנסו.

## ראשית חייו
ג'סי מרטין נולד ליד העיירה לונדון שבארקנסו כחמישי מבין 11 ילדיהם של החוואי ג'ספר ג' מרטין ומרתה (לבית ג'ונסון) מרטין. הוא סייע לאביו בעבודות החווה,אך לאחר שהשלים את חוק לימודיו לימד בבית ספר. בגיל 22 הוא החל ללמוד בהנדריקס קולג' שבקונוויי, ולאחר מכן באוניברסיטת ארקנסו. לאחר סיום לימודיו הוא היה שימש כפקיד של מחוז פופ במשך ארבע שנים. לאחר מכן הוא התקבל ללשכת עורכי הדין של ארקנסו והיה לשותף במשרד עורכי דין.

ב-1902 נשא מרטין לאישה את מולי פרגוסון. לשניים נולד בן אחד.
## קריירה פוליטית
ב-1909 החל מרטין את הקריירה הפוליטית שלו כאשר נבחר לסנאט של ארקנסו. הוא נבחר לנשיא הסנאט. ב-1907 נבחר ג'ון סבסטיאן ליטל כמושל ארקנסו. חמישה שבועות לאחר השבעתו, הוא התפטר בשל התמוטטות עצבים שממנה סבל. לפי חוקת ארקנסו באותה תקופה, במקרה של התפנות משרת המושל, ירש אותו נשיא הסנאט המדינתי. לפיכך, מונה במקומו של ליטל כמושל בפועל נשיא הסנאט דאז ג'ון אייזק מור. עם סיום מושב הסנאט, נבחר כנשיאו במקומו של מור קסנופון אוברטון פינדול, שכיהן כמושל פועל עד ל-11 בינואר 1909, אז התפזר הסנאט בנשיאותו של פינדול, והסנאט החדש בחר במרטין כנשיא. במועד זה נותרו עדיין שלושה ימים עד להשבעתו של המושל הנבחר החדש ג'ורג' וושינגטון דונגי, ובהם כיהן מרטין כמושל בפועל.

ג'סי מרטין נפטר ב-22 בינואר 1915.

## קישורים חיצוניים

* ג'סי מרטין באתר ourcampaigns.com. 

## הערות שוליים

קטגוריה:אמריקאים ילידי ארקנסו
קטגוריה:מושלי ארקנסו
קטגוריה:בוגרי אוניברסיטת ארקנסו
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של ארקנסו
קטגוריה:אמריקאים שנולדו ב-1877
קטגוריה:אמריקאים שנפטרו ב-1915
ניקולאי

קטגוריה:שמות פרטיים
קטגוריה:שמות משפחה
קטגוריה:שמות פרטיים רוסיים
קטגוריה:שמות משפחה המבוססים על השם ניקולואוס
היצרות עורק הריאה

**היצרות עורק הריאה** (באנגלית: **Stenosis of the pulmonary artery**) הוא מצב שבו עורק הריאה נתון לכיווץ חריג (או להיצרות). היצרות עורק הריאה ההיקפי עשויה להתרחש כאירוע בודד או בקשר עם:
* תסמונת תסמונת אלאג'יל
* Berardinelli-Seip lipodystrophy congenital type 1
* תסמונת קוסטלו 
* תסמונת קאוטל 
* תסמונת נאסודיגיטואקוסטית  (בשם אחר תסמונת קיפרט)
* תסמונת נונאן
* תסמונת ויליאמס

כולם פגמים גנטיים נדירים.

אין לבלבל את הערך את היצרות עורק הריאה עם היצרות מסתם הריאה, שנמצאת בלב, אבל יכולות להיות השפעות המודינמיות דומות. גם היצרות עורק הריאה וגם היצרות מסתם הריאה הם גורמים להיצרות ריאתית. במקרים מסוימים הדבר מטופל בניתוח.

## קישורים חיצוניים

## הערות שוליים

קטגוריה:מחלות לב
קטגוריה:מומים מולדים
קטגוריה:מחלות לב מסתמיות
I Got You (I Feel Good)

"**I Got You (I Feel Good)**" הוא סינגל של הזמר האמריקאי ג'יימס בראון והלהקה האמריקאית The Famous Flames . השיר מופיע באלבום האולפן התשיעי שלו, *Out of Sight*. השיר יצא באוקטובר 1965 בהוצאת חברת התקליטים קינג רקורדס. השיר נכתב והופק על ידי ג'יימס בראון.

הקלטות לייב של השיר מופיעה באלבום ההופעה הרביעי שלו, *Live at the Garden*, באלבום ההופעה החמישי שלו, *Live at the Apollo, Volume II*, באלבום ההופעה ה-12 שלו, *Soul Session Live*, ובאלבום ההופעה ה-14 שלו, *Live at the Apollo 1995*.

ב-1975, ג'יימס בראון הקליט מחדש את השיר עבור אלבום האולפן ה-40 שלו, *Sex Machine Today*. גרסה מחודשת זו הופיעה בפסקול של הסרט גברים לבנים אינם יכולים, וכן בפסקול של משחקי הווידאו Rock Band 3  ו-Don King Presents: Prizefighter .

ב-1992, המפיק והרמיקסר הבריטי טינמן  הוציא גרסת רמיקס לשיר תחת הכותרת "James Brown v. Dakeyne – I Got You (I Feel Good) (The Remixes)" בהוצאת חברת התקליטים FBI רקורדס. רמיקס זה הגיע בשיאו למקום ה-72 במצעד הסינגלים הבריטי.

ב-2013, השיר נכנס להיכל התהילה של הגראמי.

## רשימות כל הזמנים

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירים על רגשות
קטגוריה:שירי נשמה
קטגוריה:שירי פאנק (Funk) אמריקאיים
מיקה אמונסן

**מיקה אמונסן** (באנגלית: **Mika Amonsen**) הוא מוזיקאי ושחקן קנדי.

## ביוגרפיה
מיקה אמונסן גדל בעיירה קטנה מחוץ לטורונטו. הוריו תומכים מאוד באמנויות ועודדו אותו לעסוק במוזיקה בגיל צעיר. אמו רקדנית ואביו, חובב רוקנרול. בגיל שלוש עשרה החל לנגן בגיטרה חשמלית וניגן בלהקת רוק מקומית. הלהקה שלו המשיכה להקליט אלבום של עשר רצועות, לנגן באולמות מקומיים גדולים וחיממה הופעות למוזיקאים קנדיים ידועי שם בהם קים מיטשל. לאחר שסיים את התיכון החל ללמוד באוניברסיטה. בזמן לימודיו החל להקדיש יותר זמן לאהבתו לקולנוע. לאחר שסיים את השנה הראשונה שלו בחינוך העל-תיכוני הוא החל להשתתף בשיעורי משחק בטורונטו.

## קריירה
זמן קצר לאחר שחתם בסוכנות לוהק שני התפקידים הראשונים בטלוויזיה, תפקיד אורח בסדרת הטלוויזיה השורד המיועד ותפקיד בפרק בסדרה, Suits שהפרק בו הוא מופיע שודר שנה לאחר מכן. באותה שנה שיחק בסרט "Porcupine Lake" ובסרט הטלוויזיה "Christmas Encore".

בשנת 2019 שיחק בפרק בסדרת הטלוויזיה "ויין" והתארח בפרק בסדרת האימה "סלאשר". באותה שנה שיחק בפרק בסדרת הטלוויזיה המכשפה הטובה, ובתפקיד חוזר בסדרת הטלוויזיה "הדסון ורקס".

בשנת 2021 שיחק בתפקיד חוזר בסדרת הטלוויזיה הרפובליקה של שרה. באותה שנה שיחק בסרט הטלוויזיה "The Danger Next Door". באותה שנה שיחק בסדרת המתח, "Murdoch Mysteries". באותה שנה שיחק בתפקיד חוזר בסדרת הטלוויזיה "Ezra". בשנת 2022 לוהק לתפקיד בסרט האימה חג ההודיה, שביים איליי רות'. בנובמבר 2023 לוהק אמונסן לתפקיד ראשי בסרט "Fresh Meat".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:מוזיקאים קנדים
אוסטין דייוויס

**אוסטין דייוויס** (באנגלית: **Austin Davis**; נולד ב-4 באוקטובר 1989) הוא פוליטיקאי אמריקאי המכהן כסגן המושל ה-53 של קהיליית פנסילבניה מאז ינואר 2023. קודם לכן ייצג את מחוז הבחירה ה-35 בבית הנבחרים של פנסילבניה בין השנים 2018–2023. דייוויס הוא האפרו-אמריקאי הראשון בתפקיד סגן המושל בפנסילבניה והאדם הצעיר ביותר שנבחר לתפקיד.

## ביוגרפיה
דייוויס נולד בעיר מקיספורט (McKeesport) שבפנסילבניה. בזמן לימודיו התיכוניים ייסד דייוויס ועמד בראש מועצת הנוער המייעצת לראש עיריית מקיספורט ג'יימס ברוסטר. בתום לימודיו בתיכון האזורי של העיר החל את לימודיו באוניברסיטת פיטסבורג בגרינסבורג, שם השלים לימודי תואר ראשון במדע המדינה בשנת 2012.

בעת לימודיו הגבוהים התקבל אוסטין לעבודה כמתמחה לענייני חקיקה בבית הנבחרים של פנסילבניה. בגיל 21, העיתון "Tribune Review" הגדיר אותו כ"לוחם בפוליטיקה של עזרה לזולת". בעבר שירת דייוויס כעוזר בכיר לנציב מחוז אלגני ריץ' פיצג'רלד. בנובמבר 2014 נהפך דייוויס לחבר הצעיר ביותר ולסגן יושב ראש המפלגה הדמוקרטית במחוז אלגני.

בבחירות מיוחדות שהתקיימו בינואר 2018, התמודד דייוויס על ייצוג מחוז הבחירה ה-35 בבית הנבחרים המדינתי של פנסילבניה. ביום הבחירות גרף למעלה מ-73% מהקולות וגבר על פאון ווקר-מונטגומרי, מועמד המפלגה הרפובליקנית. עם היבחרו נהיה לנציג האפרו-אמריקאי הראשון של המחוז בבית המחוקקים של פנסילבניה. במהלך כהונתו היה חבר בוועדות ההקצבות, שירותי הצרכן, הביטוח והתחבורה.

ב-14 בדצמבר 2021 דווח כי דייוויס עתיד להתמודד על תפקיד סגן מושל פנסילבניה בבחירות 2022, לאחר שנבחר על ידי המועמד המשוער של המפלגה הדמוקרטית לתפקיד מושל פנסילבניה, ג'וש שפירו, כעמיתו למרוץ. החוק בפנסילבניה מחייב את המועמד לתפקיד סגן המושל להתמודד בבחירות מקדימות ללא תלות במועמד למושל. ב-8 בנובמבר 2022 ניצחו שפירו ודייוויס את מועמדי המפלגה הרפובליקנית דאג מאסטריאנו וקארי דלרוסו בבחירות הכלליות. דייוויס הפך לאפרו-אמריקאי הראשון שנבחר לסגן המושל ולבן דור ה-Y הראשון שנבחר לתפקיד מדינתי בפנסילבניה.

לאחר שהושבע לתפקידו בגיל 33, דייוויס הוא סגן המושל הצעיר ביותר בהיסטוריה של פנסילבניה.

## קישורים חיצוניים

* 

## הערות שוליים

קטגוריה:אמריקאים ילידי פנסילבניה
קטגוריה:חברי האספה הכללית של פנסילבניה
קטגוריה:סגני מושלי פנסילבניה
קטגוריה:פוליטיקאים אפרו-אמריקאים
קטגוריה:חברי המפלגה הדמוקרטית (ארצות הברית)
קטגוריה:בוגרי אוניברסיטת פיטסבורג
קטגוריה:אמריקאים שנולדו ב-1989
Uprising

"**Uprising**" הוא סינגל של להקת הרוק הבריטית, מיוז. השיר יצא ב-4 באוגוסט 2009 בהוצאת חברות התקליטים וורנר רקורדס והליום 3. השיר מופיע כסינגל המוביל באלבום האולפן החמישי של הלהקה, *[[The Resistance]]*. השיר נכתב על ידי מת'יו בלאמי, והופק על ידי מיוז.

נכון לאוקטובר 2023, השיר הושמע למעלה מ-265 מיליון פעמים ביוטיוב, ולמעלה מ-555 מיליון פעמים בספוטיפיי.

השיר זכה בפרסי הווידאו קליפים של MTV בקטגוריית האפקטים המיוחדים הטובים ביותר, והיה מועמד בפרסי הווידאו קליפים של MTV בקטגוריית הווידאו קליפ של שיר רוק הטוב ביותר.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי מחאה
קטגוריה:שירי רוק אלטרנטיבי
קטגוריה:מוזיקה אנטי-פשיסטית
קטגוריה:סינגלים בהוצאת וורנר רקורדס
כריס פיריך

**כריס פִירִיך** (בגרמנית: **Chris Führich**; נולד ב-9 בינואר 1998 בקסטרופ-ראוקסל שבגרמניה) הוא כדורגלן גרמני המשחק בעמדות קשר הכנף והקיצוני בקבוצת שטוטגרט מהבונדסליגה ובנבחרת גרמניה.

## קריירת מועדונים
פיריך גדל במחלקות הנוער של SG זודרווייך, שאלקה 04, בורוסיה דורטמונד, בוכום ורוט-וייס אוברהאוזן. בחודש יולי 2017 חתם בפ.צ. קלן מהבונדסליגה. ב-13 בדצמבר ערך את הופעת הבכורה שלו במועדון, בהפסד 1-0 לבאיירן מינכן במסגרת המחזור ה-16 בליגה לעונת 2017/2018. בסך הכל ערך שתי הופעות ליגה במדי המועדון.

בחודש יולי 2019 חתם בבורוסיה דורטמונד מהבונדסליגה, והחל לשחק בקבוצת המילואים של המועדון. ב-12 באוגוסט 2020 הושאל פיריך לפאדרבורן 07 מהבונדסליגה השנייה למשך עונת , ובסך הכל ערך 34 הופעות ליגה במהלך תקופת ההשאלה, בהן הבקיע 13 שערים.

ב-19 ביולי 2021 חתם על חוזה לארבע שנים בשטוטגרט מהבונדסליגה. בשתי העונות הראשונות שלו במועדון ערך 58 הופעות ליגה והבקיע שמונה שערים.

## קריירת נבחרות
באוקטובר 2023 ערך פיריך את הופעת הבכורה שלו במדי נבחרת גרמניה בכדורגל, בניצחון 3-1 על ארצות הברית במשחק ידידות.

## תארים
**שטוטגרט**
* הגביע הגרמני: 2024/2025

## קישורים חיצוניים

## הערות שוליים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני נבחרת גרמניה
קטגוריה:כדורגלני פ.צ. קלן
קטגוריה:כדורגלני פאדרבורן 07
קטגוריה:כדורגלני שטוטגרט
קטגוריה:כדורגלני יורו 2024
קטגוריה:גרמנים שנולדו ב-1998
ויליאם ארל בראון

**ויליאם ארל בראון** (באנגלית: **William Earl Brown**; נולד ב-7 בספטמבר 1963) הוא שחקן, תסריטאי, מפיק, מוזיקאי ופזמונאי אמריקאי. הוא ידוע בעיקר בזכות תפקידיו כקני בראון, בסרט "צעקה" (1996), וורן בסרט "משתגעים על מרי" (1998), דן דוריטי בסדרה של HBO, "דדווד" (2004–2006), והקול של ביל במשחק הווידאו "האחרון מבינינו" (2013). הוא הופיע בסרטים כמו "מלכודת אש", "המאסטר", "להיות ג'ון מלקוביץ'", "מפגשים", "ונילה סקיי", "הפרש הבודד" ו"מחוזות הלילה" (שגם כתב והפיק), כמו כן גם בסדרות "סיינפלד", "NYPD Blue", "CSI", "", "תיקים באפלה", "עמוק באדמה", "פריצ'ר", "בייטס מוטל", "בלש אמיתי", "אימה אמריקאית", "שיקגו FIRE", "בניחוש חוקר" ו"המנדלוריאן".

## חיים מוקדמים
בראון נולד בגולדן פונד, קנטקי. הוא קיבל תואר ראשון מאוניברסיטת מורי סטייט לפני שעבר לשיקגו, שם קיבל תואר MFA מבית הספר לתיאטרון של אוניברסיטת דפול ב-1989.

## קריירה
לאחר הופעתו המתפרצת בבימוי ההסברה של חברת תיאטרון סטפנוולף של "מראה מעל הגשר" של ארתור מילר, החל בראון לעבוד בטלוויזיה ובקולנוע. בראון הופיע בסרטים "מלכודת אש", "The Babe", "כוח מוגזם" ו"טירון השנה". ב-1993 הוא עבר ללוס אנג'לס ולוהק לסרט "הסיוט החדש של וס קרייבן". היה לו גם תפקיד קטן בסרט "ערפד בברוקלין" של קרייבן, וגדול יותר כקני בראון, צלם חדשות שעבד עבור גייל ב"צעקה" של קרייבן. הוא גילם את וורן בסרט הקומדיה "משתגעים על מרי" משנת 1998 ומאוחר יותר לקח תפקידים ב"להיות ג'ון מלקוביץ'", "ונילה סקיי", "סטריפטיז באיגואנה הכחולה", "האלאמו" ו"הלבן הגדול".

בשנת 2009, בראון כתב, הפיק והופיע בסרט "מחוזות הלילה". הקרדיטים שלו לסרט משנות ה-2010 כוללים את "המאסטר", "מפגשים", "הפרש הבודד", "הרודפים", "שומר האח" ו"הולכת רחוק". בטלוויזיה, הוא ידוע בעיקר בזכות גילום דן דוריטי בסדרה של HBO, "דדווד" (2004–2006). הוא כיכב גם ב"בייטס מוטל", "התיקון", "לאק", "אימה אמריקאית", "צדק פרטי", "עמוק באדמה", "NYPD Blue", "תיקים באפלה", "המנטליסט", "CSI", "אלן", "סיינפלד", "בלש אמיתי" ואחרים. הוא גם גילם את הזמר מיט לוף בסרט הטלוויזיה של VH1 "מיט לוף: לגיהנום ובחזרה".

בשנת 2013, הוא דיבב את ביל במשחק הווידאו שזכה לשבחי הביקורות "האחרון מבינינו".

בשנת 2023 גילם את פרד הגדול בסדרת המדע הבדיוני הקומית "שלום, מחר!" (אנ') מבית אפל TV פלוס.

בראון גם כותב ומופיע עם להקת מוזיקת הקאנטרי Sacred Cowboys.

## חיים אישיים
ב-1989, בראון התחתן עם קארי פשאל, איתה הוא חי כיום בלוס אנג'לס עם בתם אנה.

## קישורים חיצוניים

## הערות שוליים

קטגוריה:אמריקאים שנולדו ב-1963
בית החירות

**בית החירות** הוא מבנה יהודי בחברון, מדרום למערת המכפלה וליד בריכת הסולטן (המכונה גם "בריכת דוד"). במתחם מתגוררות שמונה משפחות יהודיות.

## היסטוריה
לאחר רכישת הבית על ידי עמותת הרחיבי מקום אוהלך, בלילה שבין ה-26 ל-27 ביולי 2022 נכנסו קבוצת יהודים למבנה.

מספר פלסטינים עתרו לבג"ץ בבקשה לפינוי הבית, אך המדינה השיבה שהבית אינו מאוכלס והעתירה נמחקה.

כשנה לאחר מכן, בספטמבר 2023, נכנסו משפחות יהודיות לאור יום ובליווי הצבא למגורי קבע במקום ונערך טקס קביעת מזוזה.

הרחוב בו שוכן בית החירות לא נכלל בעבר בתחומי היישוב היהודי בחברון, ובסוף שנות ה-90 נאסר על יהודים להיכנס לאזור והבית עצמו שכן מעבר לבטונדות שחצצו בין אזור היישוב היהודי בחברון לבין החלק הפלסטיני. בעקבות ההתיישבות היהודית במתחם הוגדרו מחדש גבולות היישוב יהודי בחברון ומתאפשרת באופן חופשי גישת יהודים לאזור ובכלל זה גם ל"בריכת שרה" השוכנת מול בית החירות.

## גלריית תמונות

חברוןPXG825_(3).jpg|שילוט הסבר בחזית הבית
חברוןPXG825_(2).jpg|מעיין שרה מגג בית החירות
חברוןPXG825_(1).jpg|מערת המכפלה בתצפית מגג בית החירות


## קישורים חיצוניים
* 
* 
*תמונת בניית מדרגות הברזל מעל הבטונדות
* 

## הערות שוליים

קטגוריה:היישוב היהודי בחברון: מבנים
היום הבין-לאומי לביטול העבדות

**היום הבין-לאומי לביטול העבדות**  הוא מועד בין-לאומי שנתי ב-2 בדצמבר, המאורגן מאז 1986 על ידי העצרת הכללית של האו"ם למען ביטולה של העבדות.

ב-2 בדצמבר 1949 אישרה העצרת הכללית של האומות המאוחדות את האמנה לדיכוי הסחר בבני אדם וניצול הזנות של אחרים  . מלבד זאת, בהחלטה 57/195 מיום 18 בדצמבר 2002, הכריזה העצרת על שנת 2004 כשנה הבין-לאומית להנצחת המאבק בעבדות וביטולה.

המוקד של היום לביטול העבדות הוא במיגור צורות עבדות עכשוויות, כמו סחר בבני אדם, ניצול מיני, הצורות הקשות ביותר של עבודת ילדים, נישואים בכפייה וגיוס בכפייה של ילדים לשימוש בסכסוך מזוין.

## ראו גם
* עבדות מודרנית
* התנועה לביטול העבדות
* יום הזיכרון הבינלאומי לסחר בעבדים ולביטולו
* יום הזיכרון הבין-לאומי לקרבנות העבדות וסחר העבדים הטרנס אטלנטי

## הערות שוליים

## קישורים חיצוניים
* 
* האו"ם: היום הבין-לאומי לביטול העבדות

קטגוריה:אירועים בחודש דצמבר
קטגוריה:התנועה לביטול העבדות
קטגוריה:מועדי האומות המאוחדות
מארק מק'קנה

**מארק מק'קנה** (באנגלית: **Mark McKenna**; נולד ב-5 במאי 1996) הוא שחקן וזמר-יוצר אירי.

## קריירה
מק'קנה ערך את הופעת הבכורה שלו בסרט "Sing Street" בשנת 2016. הוא היה הסולן/גיטריסט בלהקת "The Girl Talk". לאחר מכן הצטרף ללהקת "מילק", כסולן וגיטריסט. מק'קנה קיבל את התפקיד הראשי הראשון שלו בסדרת הטלוויזיה האמריקאית "ויין", ששודרה לראשונה ב-16 בינואר 2019. מק'קנה מפרסם הדגמותאת המוזיקה שהוא יוצר תחת השם LOVERBOY ב-SoundCloud החל משנת 2016.

ב-16 בנובמבר 2019, פורסם, שהוא יגלם את התפקיד של סיימון בפיילוט של NBC "אחד מאיתנו משקר", המבוסס על רב המכר מאת קארן מ. מקמנוס.

בשנת 2022 שיחק בסרט "דאלילנד".

בשנת 2024 החל לשחק בתור פרגל מק'דונל בעונתה השנייה של סדרת הטלוויזיה "התייר" מבית רשת ה-BBC.

## פילמוגרפיה
### קולנוע

### טלוויזיה

## דיסקוגרפיה
### עם להקת "The Girl Talk"

### סינגלים

### עם Milk

### סינגלים

## קישורים חיצוניים

## הערות שוליים

קטגוריה:שחקני קולנוע וטלוויזיה אירים
קטגוריה:מוזיקאים אירים
קטגוריה:זמרים אירים
קטגוריה:אירים שנולדו ב-1996
פיוטר פרולוב

**פיוטר אלכסנדרוביץ' פרולוב** (ברוסית: **Пётр Александрович Фролов**; נולד ב-4 באוקטובר 1852), היה גנרל רוסי ששימש כממלא מקום ראש המטה הכללי הרוסי במלחמת רוסיה–יפן.

## ביוגרפיה
פרולוב נולד ב-4 באוקטובר 1852. אביו, אלכסנדר פיליפוביץ' פרולוב , היה קצין בצבא הרוסי. בעקבות השתתפותו במרד הדקבריסטים הוא הוגלה לסיביר, שם נולד פרולוב הבן. ב-8 באוגוסט 1868 הוא נרשם לבית הספר הצבאי ע"ש אלכסנדר השלישי. הוא סיים את לימודיו ב-21 ביולי 1870 כלוטננט משנה ברגימנט הרגלים הליטאי ה-51. ב-1872 הוצב כתותחן במבצר קרץ' ובשנה שלאחר מכן הועלה לדרגת לוטננט. ב-1875 הוא החל ללמוד באקדמיית המטה הכללי "ניקולייב", וב-1876 הועלה לדרגת קפטן. ב-1878 הוא סיים את לימודיו בדרגת מאיור, וב-5 במאי של אותה שנה הוצב במפקדת הדיוויזיה ה-1 שהוצבה בבולגריה. הוא לחם עם הדיוויזיה במלחמה העות'מאנית-רוסית. הוא שרת בבלקן עד 1879 ואז חזר לרוסיה. הוא שרת במפקדת דיוויזיית הגרנדירים ה-1 ולאחר מכן במפקד המחוז הצבאי של מוסקבה. ב-1881 הוא הועלה לדרגת פודפולקובניק וב-1884 לדרגת פולקובניק. ב-1886 הוא מונה למפקד רגימנט הגרנדירים ה-3. כעבור שנה הוא החל לשרת במטה הכללי הרוסי. ב-1894 הוא הועלה לדרגת גנרל-מאיור. ב-1901 הוא הועלה לדרגת גנרל-לוטננט. ב-11 במרץ 1904 הוא מונה לממלא מקום ראש המטה הכללי עד 28 ביוני 1905. בתום מלחמת רוסיה-יפן הוא מונה ליו"ר הוועדה להשבת שבויים רוסיים מיפן. ב-6 בדצמבר 1907 הוא הועלה לדרגת גנרל.

במהלך מלחמת העולם הראשונה, שימש פרולוב לזמן קצר כממלא מקום המפקד הצבאי של פטרוגרד. לאחר מכן שימש כקצין האספקה של החזית הצפונית. ב-2 באפריל 1916 הוא מונה לעוזר לשר המלחמה ולחבר בבית הדין הצבאי. ב-13 בינואר 1917 הוא מונה לחבר המועצה המדינית. ב-9 במאי 1917 הוא חזר לתפקיד קצין האספקה של החזית הצפונית. ב-21 במרץ 1918, בעקבות ביטול כל מוסדות המדינה האימפריאליים, פוטר פרולוב מכל תפקידיו. גורלו לאחר מכן אינו ידוע.

## קישורים חיצוניים
* פיוטר פרולוב במילון האנציקלופדי הצבאי

קטגוריה:גנרלים בצבא האימפריה הרוסית
קטגוריה:אנשי צבא רוסים במלחמה העות'מאנית-רוסית (1877–1878)
קטגוריה:אנשי צבא רוסים במלחמת העולם הראשונה
קטגוריה:מעוטרי עיטור ולדימיר הקדוש
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:בוגרי האקדמיה הצבאית של המטה הכללי
קטגוריה:רוסים שנולדו ב-1852
ז'אן בוטז

**ז'אן בוטז** (נולד ב-8 ביוני 1995) הוא כדורגלן צרפתי המשחק כשוער בקומו מהסרייה א'.

## קריירה
בוטז התחיל את הקריירה שלו במחלקת הנוער של ליל הצרפתית, שם בלט כשוער מוכשר. בעונת 2012/2013, ערך את הופעת הבכורה שלו בקבוצת המילואים של ליל ששיחקה בליגה הרביעית בצרפת. במשך 5 עונות רשם בוטז 81 הופעות רשמיות עבור קבוצת המילואים, אך מעולם לא זכה לדקות משחק בקבוצה הראשונה.

לקראת עונת 2017/2018, הושאל בוטז לרויאל אקסל מוסקרון מליגת העל הבלגית. במחזור הפתיחה ערך את הופעת הבכורה שלו בניצחון 0-1 על אוסטנדה, אך במחזור השני הורחק בכרטיס אדום ואיבד את מקומו בהרכב. בסך הכל ערך 11 הופעות בלבד באותה עונה. לאחר שליל שחררה אותו בקיץ 2018, חתם בוטז במוסקרון על חוזה קבוע.

בעונת 2018/2019, הפך בוטז לשוער הראשון של מוסקרון והציג יכולת מצוינת, בעיקר במחצית השנייה של העונה. הוא זכה להתעניינות ממועדונים בכירים יותר בבלגיה, אך מוסקרון דרשה עבורו סכום העברה גבוה שהרתיע מועדונים אלו.

ב-12 ביוני 2020, חתם בוטז באנטוורפן, שם בא למלא את מקומו של סינאן בולאט שסיים חוזה. ב-8 באוגוסט 2020, ערך את הופעת הבכורה שלו במדי אנטוורפן במשחק ליגה נגד מועדונו לשעבר מוסקרון.

ב-7 בינואר 2025 חתם בקומו מהסרייה א'.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:כדורגלני ליל
קטגוריה:כדורגלני מוסקרון
קטגוריה:כדורגלני רויאל אנטוורפן
קטגוריה:כדורגלני קומו
קטגוריה:צרפתים שנולדו ב-1995
נועם גוטסמן

**נועם גוטסמן** (נולד במאי 1961) הוא איש עסקים אמריקאי-בריטי המתגורר בניו יורק, מנהל קרנות גידור לשעבר ומייסד שותף של GLG Partners . מאוחר יותר הוא נכנס לתעשיית המסעדנות, והשקיע במיזמים כולל Eleven Madison Park  בניו יורק. הוא גם מנכ"ל TOMS Capital. לגוטסמן יש אזרחות כפולה בארצות הברית ובבריטניה, והוא היה ברשימת *"פורבס 400"* לשנת 2020 של האנשים העשירים ביותר בארצות הברית, עם שווי נקי של 2.4 מיליארד דולר.

## חיים מוקדמים וחינוך
גוטסמן נולד במאי 1961, למשפחה יהודית, בנו של נשיא מוזיאון ישראל דב גוטסמן. הוא קיבל תואר ראשון מאוניברסיטת קולומביה בשנת 1986.

## קריירה
גוטסמן עבד במשרדי גולדמן זאקס בלונדון והפך למנכ"ל המשרד תוך ניהול תיקי מניות גלובליים עבור קבוצת הלקוחות הפרטית שלהם. הוא עזב את גולדמן זאקס ב-1995 עם פייר לגראנז' וג'ונתן גרין כדי לייסד את GLG Partners . החברה המשיכה לנהל 24.6 מיליארד דולר והפכה לחברה הנסחרת בבורסה של ניו יורק (נובמבר 2007). גוטסמן ושותפיו מכרו את החברה לקבוצת מאן באוקטובר 2010 תמורת 1.6 מיליארד דולר. גוטסמן הוא מנכ"ל חברת ההשקעות TOMS Capital.

## פילונתרפיה
הוא נאמן באוניברסיטת קולומביה שם עשה את התואר הראשון שלו וכחבר מועצת המנהלים בקרן טייט גלרי. גוטסמן הוא במועצת היו"ר של מוזיאון המטרופוליטן לאמנות, ובמועצה הבינלאומית של המוזיאון לאמנות מודרנית. הוא ישב בחבר הנאמנים של בית החולים ניו יורק-פרסביטריאן מאז 2017 פעילויות נוספות כוללות בעלות על המסעדות Eleven Madison Park , שנבחרה למסעדה מספר 1 בעולם על ידי מגזין 50 המסעדות הטובים בעולם, ו-Shuko, אשר *[[ניו יורק (מגזין)|ניו יורק מגזין]]* בחר בו כ"סושי הטוב ביותר בניו יורק". הוא גם הבעלים של Nomad, ומכשיר ההשקעה המכונה גם הוא"Nomad" שהוא מייסד שותף שלה, שרכשה את איגלו גרופ, ספקית מוצרי Birds Eye Frozen.

## חיים אישיים
גוטסמן נישא לג'רלדין גוטסמן ונולדו לו ארבעה ילדים. מאוחר יותר הם התגרשו.

גוטסמן מגיע ממשפחה של אספני אמנות, והוא בין 200 האספנים הבולטים ביותר לפי ARTnews. בבעלותו יצירות מאת פרנסיס בייקון ולוסיאן פרויד ואנדי וורהול.

בשנת 2014, הוא יצא עם השחקנית לוסי ליו. בשנת 2015, גוטסמן התחתן עם ביאנקה דואניאס, מנהלת המכירות של מעצב האופנה ריד קרקוף.

ביולי 2019, גוטסמן הואשם בסלילה בלתי חוקית של שביל חניה אישי מול ביתו העירוני בגריניץ' וילג'. ההאשמות דווחו לראשונה בעמוד הראשון של ה-*[[ניו יורק דיילי ניוז]]*. מחלקת הבנייה של ניו יורק פרסמה מאוחר יותר הצהרה שהכירה בכך שהיה חתך מדרכה ועמדת טעינה בבניין לפני שהוסב לבית, וכי גוטסמן קיבל אישור לתוכנית ב-2011 לשמור על חתך המדרכה ועל דלת מוסך מתקפלת.

## הערות שוליים

קטגוריה:אספני אמנות יהודים
קטגוריה:מהגרים מישראל לארצות הברית
קטגוריה:מיליארדרים ישראלים
קטגוריה:אספני אמנות ישראלים
קטגוריה:עובדי גולדמן זקס
קטגוריה:מיליארדרים בריטים
קטגוריה:יהודים בריטים
קטגוריה:מיליארדרים אמריקאים
קטגוריה:אספני אמנות אמריקאים
קטגוריה:בוגרי אוניברסיטת קולומביה
קטגוריה:אמריקאים שנולדו ב-1961
ריצ'י דה לאט

**ריצ'י דה לאט** (נולד ב-28 בנובמבר 1988) הוא כדורגלן עבר בלגי ששיחק כבלם.

## קריירה
דה לאט התחיל את הקריירה שלו במחלקת הנוער של אנטוורפן ועלה לקבוצה הבוגרת ששיחקה אז בליגה השנייה בבלגיה בעונת 2006/2007. ב-2007 חתם בסטוק סיטי האנגלית ששילמה עבורו כ-250,000 לירה שטרלינג, אך הושאל תוך זמן קצר לבורנמות' ורקסהאם מהליגות הנמוכות באנגליה.

בינואר 2009 רכשה מנצ'סטר יונייטד את החוזה של דה לאט מסטוק סיטי. ב-24 במאי 2009 ערך דה לאט את הופעת הבכורה שלו בפרמייר ליג במדי מנצ'סטר יונייטד בניצחון על האל סיטי והפך לבלגי הראשון שמשחק עבור המועדון. עם זאת, מעולם לא הצליח לתפוס מקום של קבע בהרכב והושאל למספר קבוצות באנגליה.

בקיץ 2012 חתם דה לאט בלסטר סיטי ולראשונה הפך לשחקן הרכב קבוע ומוביל. הוא שיחק 3 וחצי עונות בלסטר ורשם 129 הופעות ליגה. במהלך עונת 2015/2016 הושאל למידלסברוולא שיחק עבור לסטר כשזו זכתה באליפות.

לאחר מכן חתם דה לאט באסטון וילה אך לא הצליח לבסס את מעמדו והושאל תחילה בחזרה לאנטוורפן ולאחר מכן למלבורן סיטי מהליגה האוסטרלית.

בקיץ 2019 חתם דה לאט על חוזה קבוע באנטוורפן, המועדון בו התחיל את הקריירה. מאז הפך לשחקן מפתח בהגנת הקבוצה.

## נבחרת לאומית
מספר ימים לאחר הופעת הבכורה שלו במנצ'סטר יונייטד, זומן דה לאט למשחקי גביע קירין של בלגיה נגד צ'ילה ויפן. הוא ערך את הופעת הבכורה שלו במשחק נגד צ'ילה ב-29 במאי 2009. דה לאט היה קבוע עבור עד גיל 21 במוקדמות אליפות אירופה 2011.

## קישורים חיצוניים

## הערות שוליים

קטגוריה:כדורגלני נבחרת בלגיה
קטגוריה:כדורגלנים בלגים
קטגוריה:מגני כדורגל בלגים
קטגוריה:כדורגלני רויאל אנטוורפן
קטגוריה:כדורגלני מנצ'סטר יונייטד
קטגוריה:כדורגלני לסטר סיטי
קטגוריה:כדורגלני סטוק סיטי
קטגוריה:כדורגלני רקסהאם
קטגוריה:כדורגלני שפילד יונייטד
קטגוריה:כדורגלני פרסטון נורת' אנד
קטגוריה:כדורגלני פורטסמות'
קטגוריה:כדורגלני נוריץ' סיטי
קטגוריה:כדורגלני מידלסברו
קטגוריה:כדורגלני אסטון וילה
קטגוריה:כדורגלני מלבורן סיטי
קטגוריה:בלגים שנולדו ב-1988
ביורן אנגלס

**ביורן אנגלס** (נולד ב-15 בספטמבר 1994) הוא כדורגלן בלגי המשחק כבלם עבור המועדון הבלגי רויאל אנטוורפן.

## קריירה
אנגלס גדל במחלקת הנוער של קלאב ברוז' ועלה לקבוצה הבוגרת בעונת 2012/2013. ב-20 בספטמבר 2012 ערך את הופעת הבכורה שלו בקבוצה הבוגרת כשנכנס כמחליף בתבוסה 0-4 לבורדו במסגרת הליגה האירופית.

החל מעונת 2013/2014 הפך אנגלס לשחקן הרכב קבוע בקלאב ברוז', ותרם מספר שערים חשובים. אולם באוקטובר 2014 נפצע בברכו ונאלץ להחמיץ יותר משנה, כולל זכייתה של קלאב ברוז' בגביע הבלגי בעונת 2014/2015.

בעונת 2015/2016 חזר אנגלס לשחק וסייע לקלאב ברוז' לזכות באליפות בלגיה לראשונה מזה 11 שנים. בספטמבר 2016 ערך את הופעת הבכורה שלו בליגת האלופות נגד לסטר סיטי.

באוגוסט 2017 חתם אנגלס באולימפיאקוס היוונית. לאחר עונה אחת הושאל לסטאד ריימס הצרפתית שרכשה אותו ב-2019. באותה שנה חתם אנגלס באסטון וילה האנגלית.

ביוני 2022 חתם אנגלס ברויאל אנטוורפן. מאז משמש כשחקן הרכב קבוע בהגנה של המועדון.

## קישורים חיצוניים

## הערות שוליים

קטגוריה:כדורגלנים בלגים
קטגוריה:מגני כדורגל בלגים
קטגוריה:כדורגלני קלאב ברוז'
קטגוריה:כדורגלני אולימפיאקוס
קטגוריה:כדורגלני סטאד ריימס
קטגוריה:כדורגלני אסטון וילה
קטגוריה:כדורגלני רויאל אנטוורפן
קטגוריה:ספורטאים זרים ביוון
קטגוריה:ספורטאים בלגים בצרפת
קטגוריה:ספורטאים בלגים באנגליה
קטגוריה:בלגים שנולדו ב-1994
פיודור פאליצין

**פיודור פיודורוביץ' פאליצין** (ברוסית: **Фёдор Фёдорович Палицын**; 28 באוקטובר 1851 – 19 בפברואר 1923) היה לוטננט גנרל רוסי אשר שימש כראש מנהל המטה הכללי.

## ביוגרפיה
פאליצין נולד ב-28 באוקטובר 1851 כבן למשפחת אצולה מליבוניה. ב-1870 הוא סיים את בית הספר הצבאי בפלוב והתגייס לצבא האימפריה הרוסית בדרגת לוטננט משנה. הוא הוצב במשמר הקיסרי בגדוד צארסקויה סלו. הוא למד באקדמיית המטה הכללי "ניקולייב" וסיים את לימודיו ב-1877. הוא לחם במלחמה נגד האימפריה העות'מאנית, ולאחריה שרת במפקד הקורפוס ה-3. ב-1889 מונה לראש מטה דיוויזיית הפרשים ה-2 של המשמר. ב-1898 הוא הועלה לדרגת גנרל-מאיור. ב-1895 הוא מונה לראש מטה המשמר הקיסרי. בהמשך אותה שנה עבר לשמש כראש מטהו של המפקח הכללי של חיל הפרשים.

ב-21 ביוני 1905 הוא מונה לראש מנהל המטה הכללי של צבא האימפריה הרוסית - גוף חדש שהוקם על פי מודל המטה הכללי הגרמני ונועד להיות גוף עצמאי שאינו כפוף למשרד המלחמה. בתפקידו זה הוא העביר רפורמה מקיפה בחינוך הצבאי. ב-2 בדצמבר 1908 הוא פוטר מהתפקיד ו-ולדימיר סוכומלינוב מונה לרמטכ"ל במקומו. כפיצוי, הוא מונה לחבר המועצה המדינית. בספטמבר 1916, בעיצומה של מלחמת העולם הראשונה, מונה פאליצין לנציג הצבא הרוסי במועצה הצבאית של מדינות ההסכמה בוורסאי. בעקבות מהפכת פברואר הוא פוטר מתפקידיו הצבאיים. באוקטובר 1917 הוא עזב את הצבא.

לאחר מלחמת האזרחים ברוסיה, והשתלטות הבולשביקים על המדינה, עזב פאליצין את רוסיה ועבר לפריז, ולאחר מכן לברלין. בשתי הערים הוא היה פעיל מאוד בקהילת הגולים הרוסים. הוא נפטר ב-19 בפברואר 1923.

## קישורים חיצוניים

* פיודור פאליצין באנציקלופדיה הסובייטית הגדולה
* פיודור פאליצין באתר משרד ההגנה הרוסי
* פיודור פאליצין באתר כרונוס
* 

קטגוריה:ראשי המטה הכללי של צבאות רוסיה וברית המועצות
קטגוריה:גנרלים בצבא האימפריה הרוסית
קטגוריה:אנשי צבא רוסים במלחמת העולם הראשונה
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:אנשי צבא רוסים במלחמה העות'מאנית-רוסית (1877–1878)
קטגוריה:מעוטרי עיטור ולדימיר הקדוש
קטגוריה:מהגרים מרוסיה לגרמניה
קטגוריה:רוסים שנולדו ב-1851
קטגוריה:נפטרים ב-1923